I desember i 2005, under en av de mange konfliktene i Avinor, uttalte samferdselsministeren til Aftenposten: Flygelederne har stor makt. Det er viktig at de ikke misbruker sin makt slik at de mister tillit blant ledelsen, eieren og folk flest. Samferdselsministeren gjentok for så vidt dette i sitt første svar. Hva vil statsråden gjøre for at det er hun som tar ledertrøya, og ikke flygelederne og deres organisasjon? Hvilke konkrete grep vil hun ta?